අපරාධ පරීක්ෂණ දෙපාර්තමේන්තුව අද මඩකලපුව මහේස්ත්‍රාත් අධිකරණය හමුවේ සිදුකළ කරුණු දැක්වීමක් අනුව, එම නියෝගය ලබාදී ඇති බවයි පොලිස් මාධ්‍ය ප්‍රකාශක පොලිස් අධිකාරි රුවන් ගුණසේකර සඳහන් කළේ.ඒ අනුව, අදාළ සිරුරු කොටස් දැනට මිහිදන් කර ඇති ස්ථානයෙන් ගොඩගෙන නිෂ්චිතව එය මිහිදන් කිරීම සඳහා ස්ථානයක් හඳුනා ගෙන එම ස්ථානයේ එය තැන්පත් කරන ලෙසට මඩකලපුව දිස්ත්‍රික් ලේකම්වරයා වෙත අධිකරණය නියෝග කර තිබෙනවා.මේ අතර, සියොන් දේවස්ථාන ප්‍රහාරකයාගේ සිරුරු කොටස් මඩකලපුව - කල්ලියන්කාඩු හින්දු සුසාන භූමියේ වළ දැමීමට එරෙහිව පසුගියදා විරෝධතාවයක නිරත වීම සම්බන්ධයෙන් අද දිනයේ අධිකරණයට ඉදිරිපත් වූ පාර්ලිමේන්තු මන්ත්‍රී එස්.වියාලේන්ද්‍රන් ඇතුළු 5 දෙනෙකු ඇප මත මුදා හැරීමට ද මඩකලපුව මහේස්ත්‍රාත් අධිකරණය අද නියෝග කළා.ඒ එක් අයෙකුට රුපියල් ලක්ෂය බැගින් වූ  ශරීර ඇපයක් මතයි.